section_heading: Povijest
paragraph_text: Ugradnjom automatskog punjača, posada je smanjena s pet na četiri člana dok je vozilo opremljeno s 40 granata. Tvrtka ZTS je kako bi povećala izglede za daljnju prodaju, pokrenula razvoj vozila za dopunu streljivom temeljenom na Tatrinom kamionu koji bi prenosio 120 granata. Osim toga, 2004. godine je dovršen i jedan prototip Zuzane s haubicom kalibra 155 mm i cijevi dužine 52 kalibra koji je postavljen na moderniziran kamion Tatra 815.